Diari Oficial de la Generalitat Valenciana


Sumari del DOGV 8629, del 06-09-2019 (2019/7996)

Notificació de la sentència i interlocutòria d'aclariment dictades en el judici verbal número 92/2019.
------------------------------------------------------------------------------------------------------

### Dades del document

Número de DOGV
:   8629

Data del DOGV
:   06-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7996


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència i interlocutòria d'aclariment dictades en el judici verbal número 92/2019. [2019/7996]  
En el judici verbal número 92/2019, seguit a instàncies de la Comunitat de Propietaris de Castell de Pop, número 25 contra Pedro Padilla Raya i Deseada Martínez Martins, s'ha dictat la sentència i interlocutòria d'aclariment que té l'encapçalament i la part dispositiva que literalment són com segueix:  
  
«Sentència número 213/2019  
  
València, 5 de juliol de 2019  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal, seguides en aquest jutjat amb el número 92/2019, dimanants del procés admonitori 382/2018 i promogudes per la Comunitat de Propietaris de Castell de Pop, número 25 de València, contra Deseada Martínez Martins i contra Pedro Padilla Raya sobre reclamació d'una quantitat en concepte de despeses de comunitat.  
Dispositiva  
1. Estime la demanda interposada per la Comunitat de Propietaris del carrer Castell de Pop, número 25, de València contra Deseada Martínez Martins i Pedro Padilla Raya, i condemne solidàriament als demandats a pagar a l'actora la quantitat de nou-cents vint euros (920,00 euros), més l'interés legal d'aquesta des del 15 de març de 2018, data de presentació de la petició inicial del monitori.  
2. Condemne la part demandada a pagar les costes processals causades.  
Notifiqueu aquesta resolució a les parts, i feu-los saber que és ferma, ja que contra aquesta no es pot interposar cap recurs (art. 455.1 LEC, modificat per la Llei 37/2011, d'11 d'octubre).  
Expediu un testimoniatge d'aquesta resolució pel lletrat de l'Administració de justícia, el qual s'unirà a les actuacions que l'han motivada, i porteu-ne l'original al llibre de sentències d'aquest jutjat.  
Aquesta és la meua sentència, que pronuncie, mane i signe».  
  
Interlocutòria  
València, 22 de juliol de 2019  
  
Antecedents de fet  
Únic. Mitjançant escrit de data 10 de juliol de 2019 la demandada Deseada Martínez Martins va sol·licitar l'aclariment i la correcció de la sentència dictada el 5 de juliol de 2019, en els termes d'aquest escrit. Una vegada s'havia traslladat a la part actora, aquesta va presentar un escrit de data 18 de juliol de 2019 i es va oposar a l'aclariment interessat.  
  
Part dispositiva  
No pertoca aclarir o rectificar la sentència dictada en aquest procediment en data 5 de juliol de 2019.  
Notifiqueu aquesta resolució a les parts i feu-los saber que és ferma i que, en contra, no s'hi pot interposar cap recurs, sense perjudici dels recursos que pertoquen contra la resolució l'aclariment de la qual ha estat sol·licitada.  
Així ho pronuncie, mane i signe, Juan Carlos Artero Mora, magistrat jutge del Jutjat de Primera Instància número 10 de València.  
I atés que el demandat, Pedro Padilla Raya, es troba en parador desconegut, s'expedeix aquest edicte a fi que li valga de notificació de forma deguda.  
  
València, 23 de juliol de 2019.- El lletrat de l'Administració de justícia: José Ramón González Ordóñez.